
[bookmark: _GoBack]Temeljem članka 118., stavka 2. Zakona o odgoju i obrazovanju u osnovnoj i srednjoj školi(N.N. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23, 156/23), čl. 58. Statuta Turističko ugostiteljske škole, Split i članka 15., Zakona o javnoj nabavi (N.N. 120/16, 114/22 i 48/26), Školski odbor Turističko-ugostiteljske škole, Split, na prijedlog Ravnatelja Škole, dana________________  2026. godine, donosi :


PRAVILNIK
O PROVEDBI POSTUPAKA JEDNOSTAVNE NABAVE  
U TURISTIČKO UGOSTITELJSKOJ ŠKOLI, SPLIT


I . Opće odredbe
Članak 1.

1) U svrhu poštivanja osnovnih načela javne nabave te zakonitog, namjenskog i svrhovitog trošenja proračunskih sredstava, ovim se Pravilnikom uređuje postupak koji prethodi stvaranju ugovornog odnosa za nabavu robe, radova i usluga, te provedbu projektnih natječaja procijenjene vrijednosti  bez poreza na dodanu vrijednost (dalje: PDV) do 50.000,00 eura za nabavu roba i usluga, odnosno 100.000,00 eura  bez poreza na dodanu vrijednost za nabavu radova (u daljnjem tekstu: jednostavna nabava) za koju se ne primjenjuje Zakon o javnoj nabavi (dalje: Zakon). 

2) U provedbi postupaka nabave robe, radova i usluga osim ovog Pravilnika, obvezno je primjenjivati i druge važeće zakonske i podzakonske akte, kao i interne akte, a koji se odnose na pojedini predmet nabave u smislu posebnih zakona (npr. Zakon o obveznim odnosima, Zakon o prostornom uređenju i gradnji i dr.)

3) U provedbi postupaka jednostavne nabave sukladno ovom Pravilniku, Naručitelj će koristiti mogućnost primjene elektroničkih sredstava komunikacije, kao i sredstava koja nisu elektronička. Elektroničkim sredstvima komunikacije, u smislu ovoga Pravilnika, smatraju se: EOJN, modul jednostavna nabava, odnosno elektronička pošta Naručitelja.


II . Načela
Članak 2.

1) U provedbi postupaka nabave iz ovog Pravilnika, Naručitelj je obavezan, gdje god je to moguće, poštivati načelo tržišnog natjecanja, načelo jednakog tretmana, načelo zabrane diskriminacije, načelo uzajamnog priznavanja, načelo razmjernosti i načelo transparentnosti. 
2) Naručitelj je obvezan primjenjivati odredbe ovog Pravilnika na način koji omogućava učinkovitu nabavu te ekonomično i svrhovito trošenje proračunskih sredstava.


III. Sukob interesa

Članak 3.

1) Na sprječavanje sukoba interesa na odgovarajući se način primjenjuju odredbe Zakona o javnoj nabavi.

IV. Postupci jednostavne nabave i vrijednosni pragovi

Članak 4.

1) Postupci jednostavne nabave u smislu ovog Pravilnika su:
- Postupak jednostavne nabave za nabavu roba, radova i usluga, te provedbu projektnih natječaja čija je procijenjena vrijednost bez PDV-a manja od 15.000,00 eura.
- Postupak jednostavne nabave za nabavu roba i usluga, te provedbu projektnih natječaja čija je procijenjena vrijednost bez PDV-a jednaka ili veća od 15.000,00 eura a manja od 50.000,00 eura, odnosno 100.000,00 eura za nabavu radova.

V. Pokretanje i priprema postupka jednostavne nabave 

Va. Postupak jednostavne nabave za nabavu roba, radova i usluga, te provedbe projektnih natječaja čija je procijenjena vrijednost bez PDV-a manja od 15.000,00 eura

Članak 5. 
1) Jednostavna nabava planira se u skladu s financijskim planom Naručitelja, planom nabave i stvarnim potrebama Naručitelja.
Predmeti nabave čija je procijenjena vrijednost jednaka ili veća od 5.000,00 € bez PDV–a unose se u plan nabave i registar ugovora.
Plan nabave, njegove izmjene i dopune te registar ugovora objavljuju se, odnosno unose u EOJN u skladu s važećim propisima.

2) Procijenjena vrijednost nabave mora biti valjano određena prije početka postupka jednostavne nabave.
Procijenjena vrijednost određuje se na temelju ukupnog iznosa, bez PDV–a, uključujući sve opcije i moguća obnavljanja ugovora ako su predviđena.
Naručitelj ne smije dijeliti predmet nabave niti procijenjenu vrijednost nabave određivati s namjerom izbjegavanja primjene Zakona o javnoj nabavi ili ovoga Pravilnika.
Ako se predmet nabave dijeli na grupe, procijenjena vrijednost nabave određuje se kao ukupna procijenjena vrijednost svih grupa predmeta nabave.

3) Postupak jednostavne nabave za nabavu roba, radova i usluga, te provedbe projektnih natječaja čija je procijenjena vrijednost bez PDV-a manja od 15.000,00 eura je postupak jednostavne nabave u kojem Naručitelj upućuje poziv na dostavu ponuda jednom gospodarskom subjektu po vlastitom izboru. Ovisno o specifičnosti predmeta nabave, a Poziv za dostavu ponuda se može uputiti i prema više gospodarskih subjekata.



Vb. Postupak jednostavne nabave za nabavu roba i usluga i provedbe projektnih natječaja čija je procijenjena vrijednost bez PDV-a jednaka ili veća od 15.000,00 eura, a manja od 50.000,00 eura, odnosno 100.000,00 eura za nabavu radova

                                                                  Članak 6.

1) Postupak jednostavne nabave za nabavu roba i usluga, te  provedbu projektnih natječaja čija je procijenjena vrijednost bez PDV-a jednaka ili veća od 15.000,00 eura, a manja od 50.000,00 eura, odnosno 100.000,00 eura za nabavu radova je postupak nabave u kojem Naručitelj poziva najmanje 3 (tri) gospodarska subjekta po vlastitom odabiru da dostave ponudu sukladno uvjetima i zahtjevima iz Poziva na dostavu ponuda.

2) Pripremu i provedbu postupaka jednostavne nabave provodi Stručno povjerenstvo Naručitelja  koje  imenuje Ravnatelj Škole  internom odlukom, te određuje njihove obveze i ovlasti u postupku jednostavne nabave.
Stručno povjerenstvo za pripremu i provedbu postupka jednostavne nabave  mora imati najmanje 3 (tri) ovlaštena predstavnika, od kojih 1 (jedan) mora imati važeći certifikat na području javne nabave u postupcima jednostavne nabave. 
Ovlašteni predstavnici Naručitelja mogu biti i druge osobe, ako imaju utjecaj na odlučivanje i/ili druge radnje u vezi s pojedinim postupkom jednostavne nabave. 

3) Obveze i ovlasti ovlaštenih predstavnika naručitelja su: 
· [bookmark: 2]priprema postupka jednostavne nabave : dogovor oko uvjeta vezanih uz predmet nabave, potrebnog sadržaja dokumentacije/uputa za prikupljanje ponuda, tehničkih specifikacija, ponudbenih troškovnika i ostalih dokumenata vezanih uz predmetnu nabavu, 
· provedba postupka jednostavne nabave: slanje Poziva na dostavu ponuda gospodarskim subjektima na dokaziv način, otvaranje pristiglih ponuda, sastavljanje Zapisnika o otvaranju, pregledu i ocjena ponuda, rangiranje ponuda sukladno kriteriju za odabir ponuda, prijedlog za odabir najpovoljnije ponude sukladno kriteriju za odabir i uvjetima propisanim dokumentacijom/uputama za prikupljanje ponuda ili poništenje postupka, donošenje Odluke o odabiru najpovoljnije ponude sukladno kriteriju za odabir ponuda ili izrada Odluke o poništenju postupka, dostavljanje pisane obavijesti o rezultatima nabave ponuditeljima, priprema ugovora o nabavi, praćenje provedbe ugovora o nabavi.

4) U slučajevima kada je tako određeno ugovorom o nabavi, Ravnatelj može donijeti posebnu Odluku o imenovanju osobe zadužene za praćenje provedbe ugovora o nabavi, kojom se definiraju sve obaveze sukladno predmetnom ugovoru.

Članak 7.

1) Odgovorna osoba naručitelja donosi Odluku o imenovanju stručnog povjerenstva za nabavu za jednostavne nabave jednake ili veće od 15.000,00 eura bez poreza na dodanu vrijednost, a manje od 50.00,00 eura za nabavu roba i usluga te provedbu projektnih natječaja, odnosno 100.000,00 eura  bez poreza na dodanu vrijednost za nabavu radova koja obavezno sadrži:
· naziv predmeta nabave, 
· procijenjenu vrijednost nabave, 
· podatke o osobama koje provode postupak, a može sadržavati i podatke o ponuditeljima kojima će se uputiti poziv na dostavu ponude te ostale bitne podatke. 

VI. Provedba postupka jednostavne nabave procijenjene vrijednosti manje od 15.000,00 eura 

Članak 8.

1) Nabava, roba, usluga, provedbe projektnih natječaja i radova procijenjene vrijednosti manje od 15.000,00 eura provodi se izdavanjem narudžbenice ili sklapanjem ugovora s 1 (jednim) gospodarskim subjektom po vlastitom izboru.
- Narudžbenica mora obvezno sadržavati podatke o: vrsti roba/radova/usluga koje se nabavljaju, uz detaljnu specifikaciju jedinica mjere, količina, jediničnih cijena te ukupnih cijena, roku i mjestu isporuke, načinu i roku plaćanja, gospodarskom subjektu-dobavljaču. Narudžbenicu izdanu u ovom postupku potpisuje Ravnatelj.
- Ugovor se u pravilu sklapa kada je predmet nabave složeniji, kada se obveze izvršavaju kroz dulje razdoblje, kada je potrebno urediti jamstva, odgovornost, rokove, penale, zaštitu podataka ili druga posebna pitanja.


VII. Provedba postupka jednostavne nabave za nabavu roba i usluga te provedbu projektnih natječaja čija je procijenjena vrijednost bez PDV-a jednaka ili veća od 15.000,00 eura, a manja od 50.000,00 eura, odnosno 100.000,00 eura za nabavu radova

Članak 9.

1) Nabava roba i usluga, te provedba projektnih natječaja procijenjene vrijednosti jednake ili veće od 15.000,00 eura, a manje od 50.000,00 eura, odnosno za nabavu radova procijenjene vrijednosti manje ili jednake od 100.000,00 eura provodi se Pozivom na dostavu ponuda od najmanje 3 (tri) gospodarska subjekta po vlastitom izboru i/ili objavom na internetskim stranicama Škole i/ili u Elektroničkom oglasniku javne nabave. 
2) Poziv na dostavu ponuda upućuje se na način koji omogućuje dokazivanje da je isti zaprimljen od strane gospodarskog subjekta (dostavnica, povratnica, izvješće o uspješnom slanju telefaksom, potvrda e-mailom). 
Poziv na dostavu ponuda mora sadržavati najmanje: naziv javnog naručitelja, opis predmeta nabave, troškovnik, procijenjenu vrijednost nabave, kriterij za odabir ponude, uvjete i zahtjeve koje ponuditelji trebaju ispuniti (ako se traži), rok za dostavu ponude i način dostavljanja ponuda, kontakt osobu, broj telefona i adresu elektroničke pošte.
3) Rok za dostavu ponuda određuje se ovisno o složenosti predmeta nabave, vrijednosti nabave i vremenu potrebnom gospodarskim subjektima za izradu ponude.
Kod nabava koje se provode putem javne objave u modulu jednostavne nabave u EOJN, rok za dostavu ponuda mora biti razuman i dovoljan za pripremu ponude.
Rok za dostavu ponuda može se produljiti ako je to potrebno radi izmjene dokumentacije, davanja dodatnih pojašnjenja ili osiguranja jednakog tretmana gospodarskih subjekata.
4) Za odabir ponude je dovoljna jedna (1) pristigla ponuda koja udovoljava svim traženim uvjetima naručitelja.
U pripremi i provedbi postupka sudjeluje povjerenstvo od najmanje 3 (tri) člana od kojih jedan mora imati važeći certifikat u području javne nabave.
Obavijest o odabiru dostavlja se sukladno odredbama čl. 15 ovog Pravilnika. 

5) Nabava vrijednosti navedene u st.1 ovog članka provodi se zaključivanjem ugovora s odabranim gospodarskim subjektom. Ugovor potpisuje ravnatelj Škole.
Iznimno, ovisno o prirodi predmeta nabave i razini tržišnog natjecanja, poziv na dostavu ponuda može se uputiti najmanje 1 (jednom) gospodarskom subjektu, u slučajevima:

· kad to zahtijevaju tehnički ili umjetnički razlozi, kod zaštite isključivih prava i na temelju isključivih prava na temelju posebnih Zakona i dr. propisa ugovor može izvršiti samo određeni ponuditelj, 
· kod hotelskih i restoranskih usluga, odvjetničkih usluga, javnobilježničkih usluga, zdravstvenih usluga, socijalnih usluga, prevodilačkih usluga, usluga obrazovanja, konzultantskih usluga, konzervatorskih usluga, usluga vještaka, usluga tekućeg održavanja  kod kojih je uvjet da ponuditelj posjeduje određeno ovlaštenje za obavljanje poslova, 
· usluge izrade promidžbenih tekstova i objava u specijaliziranim časopisima
· kada je potrebno zbog isporuke robe, obavljanja usluga ili radova na dovršenju započetih, a povezanih funkcionalnih ili prostornih cjelina,
· kada je to potrebno zbog obavljanja usluga ili radova na dovršenju započetih, a povezanih funkcionalnih ili prostornih cjelina, 
· kada u postupku  za nabavu roba i usluga te izradu projektnih natječaja procijenjene vrijednosti jednake ili veće od 15.000,00 eura, a manje od 50.000,00 eura, odnosno za nabavu radova procijenjene vrijednosti manje ili jednake od 100.000,00 eura, nije dostavljena nijedna ponuda, a postupak jednostavne nabave se ponavlja,
· u slučaju provedbe nabave koja zahtijeva žurnost te u ostalim slučajevima po Odluci naručitelja. 
[bookmark: 5]

VIII. Razlozi isključenja, uvjeti sposobnosti i jamstva

Članak 10.

1) Za jednostavnu nabavu vrijednosti jednake ili veće od 15.000,00 eura, Naručitelj može u pozivu za dostavu ponuda odrediti razloge isključenja i uvjete sposobnosti ponuditelja uz shodnu primjenu odredbi Zakona o javnoj nabavi.
Rok za dostavu ponuda određuje se ovisno o složenosti predmeta nabave, vrijednosti nabave i vremenu potrebnom gospodarskim subjektima za izradu ponude.

2) Kod nabava koje se provode putem javne objave u modulu jednostavne nabave u EOJN, rok za dostavu ponuda mora biti razuman i dovoljan za pripremu ponude.
Rok za dostavu ponuda može se produljiti ako je to potrebno radi izmjene dokumentacije, davanja dodatnih pojašnjenja ili osiguranja jednakog tretmana gospodarskih subjekata.

3) Za nabave procijenjene vrijednosti jednake ili manje od 15.000,00 € bez PDV–a, ponude se mogu dostaviti elektroničkom poštom, poštom ili osobnom dostavom.
Za nabave procijenjene vrijednosti veće od 15.000,00 € bez PDV–a, ponude se dostavljaju putem modula jednostavne nabave u EOJN.

4) Ponude zaprimljene nakon isteka roka za dostavu ponuda neće se razmatrati, osim kada je riječ o nabavi do 15.000,00 € bez PDV–a kod koje Naručitelj može, uz poštivanje načela ekonomičnosti i svrhovitosti, odlučiti drukčije ako time ne narušava jednako postupanje prema gospodarskim subjektima.

5) Gospodarski subjekti mogu zatražiti pojašnjenje poziva na dostavu ponude ili dokumentacije postupka u roku i na način određen pozivom u EOJN.
Naručitelj je dužan odgovoriti na pravodobno zaprimljene zahtjeve za pojašnjenjem, ako je odgovor potreban za izradu ponude.
Ako Naručitelj tijekom roka za dostavu ponuda izmijeni poziv ili dokumentaciju postupka, izmjena se mora učiniti dostupnom svim gospodarskim subjektima na isti način na koji je dostupan poziv ili dokumentacija.


Jamstva
Članak 11.

1) Za jednostavnu nabavu vrijednosti jednake ili veće od 15.000,00 eura, Naručitelj u postupku jednostavne nabave  može od gospodarskih subjekata tražiti jamstvo za ozbiljnost ponude, jamstvo za uredno ispunjenje ugovora, jamstvo za otklanjanje nedostataka u jamstvenom roku i jamstvo o osiguranju za pokriće odgovornosti iz djelatnosti na koje se na odgovarajući način primjenjuju odredbe Zakona o javnoj nabavi.
2) Jamstva se mogu dostaviti u tri oblika i to: garancija banke, bjanko zadužnica ili uplata novčanog pologa.
3) Jamstvo za uredno ispunjenje ugovora se određuje u apsolutnom iznosu, koji  ne smije biti viši od 3 % procijenjene vrijednosti nabave. (prije sklapanja ugovora)
Jamstvo za uredno ispunjenje ugovora se određuje u apsolutnom iznosu, koji ne smije biti viši od 10% ugovorene vrijednosti bez obračunatog PDV-a. (nakon sklapanja ugovora)
4) Trajanje jamstva za ozbiljnost ponude, ukoliko je traženo, mora biti sukladno roku valjanosti ponude, a gospodarski subjekt može dostaviti jamstvo koje je duže od roka valjanosti ponude. 
5) Ako istekne rok valjanosti ponude ili jamstva za ozbiljnost ponude, Naručitelj može tražiti njihovo produženje. U tu svrhu ponuditelju se daje primjereni rok.
6) Naručitelj je obvezan vratiti ponuditeljima jamstvo za ozbiljnost ponude u roku od 20 (dvadeset) dana od potpisivanja ugovora o nabavi, odnosno dostave jamstva za uredno izvršenje ugovora o nabavi, a presliku jamstva obvezan je pohraniti.

IX. Zaprimanje, izrada i dostava ponuda 

Članak 12.

Za jednostavne nabave  vrijednosti jednake ili veće od 15.000,00 eura, na odredbe o zaprimanju dostavljenih ponuda i na odredbe o sadržaju i načinu izrade te načinu dostave ponuda na odgovarajući se način primjenjuju odredbe Zakona o javnoj nabavi. Za jednostavne nabave  vrijednosti do 15.000,00 eura ponude se zaprimaju na dokaziv način (osobna dostava, dostava poštom, dostava putem maila i dr.), tj. odabir može biti dokumentiran narudžbenicom ili ugovorom.


X. Otvaranje, pregled i ocjena ponuda 

Članak 13.

1) Otvaranje ponuda obavlja se kod svih postupaka jednostavne nabave vrijednosti jednake ili veće  od 15.000,00 eura. Otvaranje ponuda nije javno.
Kod navedenih postupaka nabava najmanje 2 (dva) ovlaštena predstavnika naručitelja iz čl. 6 otvaraju ponude u roku od 3 (tri) dana od isteka roka za dostavu ponuda i o tome sastavljaju Zapisnik. Zapisnik potpisuju svi članovi stručnog povjerenstva koji su izvršili pregled i ocjenu ponuda.
U slučaju odbijanja ponuda odgovarajuće se primjenjuje odredbe Zakona o javnoj nabavi.
2) Stručno povjerenstvo naručitelja pregledava i ocjenjuju ponude na temelju uvjeta i zahtjeva iz Poziva na dostavu ponuda. 
Ako ponuda sadržava računsku pogrešku, naručitelj je obvezan od ponuditelja zatražiti prihvat ispravka računske pogreške, a ponuditelj je dužan odgovoriti u roku od pet dana od dana zaprimanja zahtjeva.
3) Naručitelj može od gospodarskog subjekta zahtijevati da u roku od pet dana objasni cijenu ili trošak naveden u ponudi ako se čini da je ponuda izuzetno niska u odnosu na radove, robu ili usluge. Ako tijekom ocjene dostavljenih podataka postoje određene nejasnoće, javni naručitelj može od ponuditelja zatražiti dodatno objašnjenje.
4) Naručitelj može odbiti ponudu samo ako objašnjenje ili dostavljeni dokazi zadovoljavajuće ne objašnjavaju nisku predloženu razinu cijene ili troškova.
5) Naručitelj je obvezan odbiti ponudu ako utvrdi da je ponuda izuzetno niska jer ne udovoljava primjenjivim obvezama u području prava okoliša, socijalnog i radnog prava, uključujući kolektivne ugovore, a osobito obvezu isplate ugovorene plaće ili odredbama međunarodnog prava okoliša, socijalnog i radnog prava propisanim Zakonom o javnoj nabavi. 
6) Ponuda zaprimljena nakon roka za dostavu ponuda vratit će se neotvorena ponuditelju.
7) U postupku pregleda i ocjene ponude  sudjeluje najmanje jedan ovlašteni predstavnik naručitelja koji posjeduje važeći certifikat u području javne nabave.
[bookmark: 6]Postupak pregleda i ocjene ponuda obavljaju stručne osobe i /ili stručne službe naručitelja, te ako je potrebno neovisne stručne osobe, te se o istome sastavlja zapisnik.


XI. Kriterij za odabir ponude 

Članak 14.

Kriterij za odabir ponude je najniža cijena ili ekonomski najpovoljnija ponuda. ekološke osobine, operativni troškovi, ekonomičnost, datum isporuke i rok isporuke ili rok izvršenja i dr. te je u zapisniku o otvaranju, pregledu i ocjeni ponuda potrebno  Ako se kao kriterij koristi ekonomski najpovoljnija ponuda, u pozivu ili dokumentaciji postupka potrebno je navesti kriterije i njihov relativni značaj, odnosno način bodovanja, primjerice cijenu, kvalitetu, rok isporuke, tehničke prednosti, troškove životnog vijeka, servis, jamstveni rok, iskustvo stručnjaka ili druge kriterije povezane s predmetom nabave.
Kriteriji za odabir moraju biti povezani s predmetom nabave, objektivni, provjerljivi i nediskriminirajući.


XII. Odabir i poništenje postupka

Članak 15.

1) Kod jednostavne nabave vrijednosti jednake ili veće 15.000,00 eura, Naručitelj na osnovi rezultata pregleda i ocjene ponuda donosi Obavijest o odabiru najpovoljnije ponude koji se temelji na kriteriju za odabir ponude. 
Obavijest o odabiru najpovoljnije ponude obvezno sadrži:
1. podatke o naručitelju,
2. predmet nabave za koje se donosi obavijest, 
3. naziv ponuditelja čija je ponuda odabrana za sklapanje ugovora o nabavi,
4. datum donošenja i potpis odgovorne osobe. 

2) Obavijest o odabiru najpovoljnije ponude s preslikom Zapisnika o otvaranju, pregledu i ocjeni ponuda naručitelj je obvezan u primjerenom roku, ne dužem od 5 (pet) dana od dana isteka roka za dostavu ponuda, istovremeno dostaviti svakom ponuditelju na dokaziv način (dostavnica, povratnica, izvješće o uspješnom slanju telefaksom, potvrda e-mailom, objavom na internetskim stranicama naručitelja). Naručitelj objavom obavijesti o odabiru najpovoljnije ponude odnosno njenom izvršenom dostavom na dokaziv način stječe uvjete za sklapanje ugovora o nabavi.


Članak 16.

1) Naručitelj zadržava pravo poništiti postupak jednostavne nabave, prije ili nakon roka za dostavu ponuda, bez posebnog pisanog obrazloženja.
Obavijest o poništenju postupka javne nabave objavit će se na internetskim stranicama Škole.

2) Naručitelj može poništiti postupak jednostavne nabave osobito ako:
· nije zaprimljena nijedna ponuda,
· nijedna zaprimljena ponuda nije valjana ili prihvatljiva,
· cijena najpovoljnije ponude prelazi osigurana sredstva ili procijenjenu vrijednost nabave, a škola ne može ili ne želi osigurati dodatna sredstva,
· prestala je potreba za predmetom nabave,
· postale su poznate okolnosti zbog kojih ne bi došlo do pokretanja postupka da su bile poznate prije pokretanja postupka,
· utvrđena je bitna nepravilnost u dokumentaciji ili provedbi postupka,
· poništenje je potrebno radi zaštite javnog interesa, zakonitosti ili ekonomičnog trošenja sredstava.




XIII. Prigovor i pravna zaštita

Članak 17.

(1) Za postupke jednostavne nabave čija je procijenjena vrijednost veća od 15.000,00 eura bez PDV–a gospodarski subjekt ima pravo podnijeti prigovor Ravnatelju kao odgovornoj osobi naručitelja.
(2) Prigovor se može podnijeti na poziv ili dokumentaciju postupka, izmjenu dokumentacije, postupanje Naručitelja tijekom pregleda i ocjene ponuda, odluku o odabiru ili odluku o poništenju, odnosno na drugu radnju ili propuštanje Naručitelja u postupku jednostavne nabave ako gospodarski subjekt smatra da su povrijeđena njegova prava ili pravni interes.
(3) Prigovor nije dopušten u postupcima jednostavne nabave procijenjene vrijednosti jednake ili manje od 15.000,00 eura bez PDV–a, osim ako Naručitelj u pojedinom postupku ne odredi drukčije.


Članak 18.

(1) Prigovor se podnosi u pisanom obliku, putem EOJN ako se postupak provodi kroz modul jednostavne nabave, odnosno elektroničkom poštom.
(2) Prigovor se podnosi u roku od 5 (pet) radnih dana od dana objave ili dostave akta, odnosno od dana saznanja za radnju ili propuštanje na koje se prigovor odnosi.
(3) Prigovor mora sadržavati podatke o podnositelju prigovora, naziv i evidencijski broj nabave, opis radnje ili odluke na koju se prigovor odnosi, razloge prigovora, prijedlog postupanja Naručitelja i potpis ovlaštene osobe podnositelja prigovora.

Članak 19.

(1) Ravnatelj odlučuje o prigovoru u roku od 10 (deset) radnih dana od dana zaprimanja urednog prigovora.
(2) Ravnatelj može prigovor odbiti kao neosnovan, usvojiti prigovor u cijelosti ili djelomično, izmijeniti ili staviti izvan snage osporavanu odluku ili radnju, naložiti ponavljanje pojedine radnje, produžiti rok za dostavu ponuda ili poništiti postupak jednostavne nabave.
(3) Podneseni prigovor odgađa sklapanje ugovora ili izdavanje narudžbenice do donošenja odluke o prigovoru, osim ako je zbog iznimne žurnosti, zaštite sigurnosti, sprječavanja štete ili drugog osobito opravdanog razloga potrebno nastaviti postupak.
(4) Odluka o prigovoru dostavlja se podnositelju prigovora putem elektroničke pošte ili putem modula EOJN.
(5) Odluka Ravnatelja o prigovoru je konačna

Članak 20.

(1) Podnositelj može odustati od prigovora sve do donošenja odluke o prigovoru.
(2) Odustanak od prigovora podnosi se u pisanom obliku.
(3) U slučaju odustanka od prigovora, Ravnatelj donosi odluku o obustavi postupka povodom prigovora.




XIV. Sukob interesa

Članak 21.

Naručitelj je obvezan poduzeti prikladne mjere kojima se učinkovito sprječavaju, prepoznaju i uklanjaju sukobi interesa u vezi s postupkom jednostavne nabave kako bi se izbjeglo narušavanje tržišnog natjecanja i osiguralo jednako postupanje prema svim gospodarskim subjektima.

Članak 22.

(1) Sukob interesa između Naručitelja i gospodarskog subjekta obuhvaća situacije kada predstavnici škole koji su uključeni u provedbu postupka jednostavne nabave ili mogu utjecati na ishod tog postupka, imaju, izravno ili neizravno, financijski, gospodarski ili bilo koji drugi osobni interes koji bi se mogao smatrati štetnim za njihovu nepristranost i neovisnost u okviru postupka, a osobito:
· ako predstavnik škole istodobno obavlja upravljačke poslove u gospodarskom subjektu, 
· ako je predstavnik škole vlasnik poslovnog udjela, dionica odnosno drugih prava na temelju kojih sudjeluje u upravljanju odnosno u kapitalu tog gospodarskog subjekta s više od 0,5 %.
(2) Predstavnikom Naručitelja u smislu ovoga članka smatra se:
· Ravnatelj,
· član Školskog odbora,
· član povjerenstva za jednostavnu nabavu,
· druga osoba koja je uključena u provedbu ili koja može utjecati na odlučivanje u postupku jednostavne nabave, 
· osobe iz podstavka 1., 2. i 3. ovoga stavka kod pružatelja usluga nabave koji djeluju u ime naručitelja.
(3) [bookmark: _Hlk232349615]Gospodarskim subjektom iz stavka 1. ovoga članka smatra se ponuditelj, natjecatelj, član zajednice, podugovaratelj i drugi subjekt na kojeg se ponuditelj ili natjecatelj oslanja. 

Članak 23.

(1) Predstavnik Naručitelja koji sudjeluje u pripremi i provedbi postupka jednostavne nabave obvezan je prije početka rada na postupku, provjeriti postoje li okolnosti koje bi mogle predstavljati sukob interesa.
(2) Ako se tijekom pripreme ili provedbe postupka utvrdi postojanje stvarnog, mogućeg ili prividnog sukoba interesa, predstavnik Naručitelja kod kojeg postoji sukob interesa dužan je izuzeti se iz daljnjeg postupka najkasnije sljedeći radni dan od dana saznanja za okolnost koja uzrokuje sukob interesa i o tome bez odgode obavijestiti Ravnatelja.
(3) Ravnatelj će u slučaju iz stavka 2. ovoga članka imenovati drugu osobu ili drugo povjerenstvo za provedbu postupka, ako je to potrebno radi zakonitog i nepristranog nastavka postupka.



XV. Registar ugovora
Članak 24.

Naručitelj je obvezan voditi registar sklopljenih ugovora jednostavne nabave i objaviti ga na svojim internetskim stranicama.



XVI. Pohrana dokumentacije

Članak 25.

Dokumentacija o postupcima jednostavne nabave čuva se sukladno propisima o uredskom poslovanju, računovodstvu i arhivskom gradivu, a najmanje 4 (četiri) godine



XVII. Prijelazne i završne odredbe

Članak 26.

1) Ovaj Pravilnik kao i sve njegove daljnje izmjene ili dopune, objavljuju se na internet stranicama Naručitelja.
2) Ovaj Pravilnik stupa na snagu danom donošenja.
3) [bookmark: _Hlk232863387]Odredbe ovoga Pravilnika koje se odnose na vrijednosne pragove jednostavne nabave i provedbu postupaka putem modula jednostavne nabave u EOJN primjenjuju se od 1. rujna 2026. godine.
4) Stupanjem na snagu ovog Pravilnika stavlja se izvan snage Pravilnik o provedbi postupaka jednostavne nabave u  Turističko - Ugostiteljskoj školi, Split KLASA: 011-03/23-01/04, URBROj: 2181-28-01-23-01 od 1. veljače 2023. godine.
  



Predsjednica Školskog odbora:  				 Ravnatelj škole:



______________________	                                          ______________________                                               	                 		 
Rašeljka Duka, prof.	                                                          Ivo Bilić, dipl.ing.


KLASA: __________________
URBOJ: __________________
Split, _____________ 2026. godine

